I Danmark er vi opdraget til at tro på, at det nytter at bruge sin stemme.

Vi, der er vokset op her – i et af verdens mest fredelige, lige og rige lande – har en naturlig forventning om, at offentlige instanser vil behandle os rimeligt.

Vi ved godt, der kan ske fejl, men forventer, de bliver rettet. Vi kan nok være utilfredse med politiske strømninger, men de fleste har en grundlæggende tillid til, at love overholdes af offentlige instanser, og at tingene i det store hele foregår, som de skal.